

**Құрметті ұстаз – бақ**



**сыйлаған еңбегі,**

**Абыройлы, сыйлы жандар**

**елдегі**

***ЕСЕН Бақыткүл Артыққызы,***



***бас редактор***

Адамзатқа бақыт сыйлайтын басты құндылық білім екені белгілі. Кез-келген мемлекеттің бәсекеге қабілеттілігі де ең алдымен азаматтарының білім деңгейіне байланысты болатынын өмірдің өзі дәлелдеуде. Сондықтан да Қазақ Елінің ғажап елге айналуы үшін білім саласын басым бағытта дамытуға бәріміз өз үлесімізді қосуымыз керек деп ойлаймын. Қазақстан Республикасының Президенті Қасым-Жомарт Тоқаев ««Ұстазы жақсының ұстамы жақсы» деген халқымыз. Ұстазсыз адам болмайды. Бәріміз де кезінде мұғалімнің тәлімін алып, білімін үйрендік. Сондықтан болашаққа жол сілтейтін мұғалімнің еңбегін лайықты бағалау – өте маңызды міндет» деп атап өтіп, ұстаздардың еңбегін жоғары бағалаған болатын.

Еліміздің өркендеуіне өлшеусіз үлес қосып, жарқын болашағымыз жас ұрпаққа сапалы білім, жақсы тәрбие беру жолында аянбай еңбек етіп жүрген ұстаздар қауымына қандай құрмет көрсетсек те жарасады. Осыған орай редакциямыз «Мұғалімдер күні» мерекесі, «Ұлт ұстазы Ахмет Байтұрсыновқа 150 жыл» мерейтойына орай қоғамда Ұстаздар қауымының ұлы еңбегін бағалап, білім саласының дамуына сүбелі үлес қосып жүрген ұстаздарымызды дәріптеу, оларға алғыс білдіріп, «ҚҰРМЕТТІ ҰСТАЗ» төсбергісімен марапаттау, мадақтау мақсатында«ҚҰРМЕТТІ ҰСТАЗ**»**Республикалық байқауын ұйымдастырған болатынбыз. Байқауға республика көлеміндегі мектепке дейінгі, орта, арнайы, мамандандырылған, қосымша, жалпы орта, техникалық және кәсіптік білім беру ұйымдарының кемінде 5 жыл үздіксіз педагогикалық еңбек өтілі бар ұстаздары қатысты. Педагог кадрлардың теориялық білімі мен практикалық дағдыларын тереңдету, педагог мәртебесін арттыру, сапалы білімге қолжетімділікті арттыратын ең құнды материалдарды жинақтап, жақсы мұғалімдердің тәжірибе алаңын құру, кәсіби деңгейін ұдайы көтеріп отыру, теориялық білімі мен әдістемелік біліктілігін үздіксіз жетілдіру, мұғалімдерді оқытудың озық әдіс-тәсілдерімен қаруландыра отырып, шығармашылық жұмыстарын баспа беттерінде жариялауға мүмкіндік жасау, жаңаша жұмыс жасауға ынталандыру, олардың еңбегіне алғыс айту мақсатында ұйымдастырған байқауымызға еліміздің барлық аймақтарының ұстаздары белсенді қатысқаны бізді үлкен қуанышқа бөледі.

Байқау жеңімпаздарына «Мұғалімдер күні мерекесіне орай «ҚҰРМЕТТІ ҰСТАЗ» төсбелгісі мен арнайы Грамотасы беріліп, педагогтың шығармашылық еңбегі болып табылатын жаңартылған білім бағдарламасының әдіс-тәсілдерін қолданып өткізген ашық сабағы «БІЛІМ ШЫҢЫ-ҒЫЛЫМ СЫРЫ» журналының bilim-shini.kz сайтында жарияланып отыр. Байқаудың барлық қатысушылары Сертифкатталды. Бұл өз кезегінде педагогтардың ең құнды материалдары жинақталып, озық тәжірибе алаңының құрылуының бастамасы болуда.

Құрметті ұстаз – бақ сыйлаған еңбегі, абыройлы, сыйлы жандар елдегі. Біз білікті ұстаздардың арқасында ғана білімді елге айналатынымызды түсінетін кез келді. Білімді елдің ғана болашағы жарқын болатыны бүгінде баршаға аян. Құрметті ұстаздарымызды қадірлей білейік, білімді балаларымызды бағалай білейік!

Мұғалімнің тегі: Аманжол Нуржан

Мектебі: Лавровская СШ

Пәні: История Казахстана

Сыныбы:

Облысы: Северо Казахстанская область

Ауданы: Айыртауский район

ЖЕТІСТІКТЕРІ (2020,2021,2022 жылдарғы):

**МАТЕРИАЛ ТАҚЫРЫБЫ:**

**Алаш идеясы – Мәңгілік елдің идеясы.**

Ата-бабаларымыз ғасырлар бойы аңсап- армандаған ел егемендігіне қол жеткізіп, өз алдына дербес, тәуелсіз Қазақстан мемлекетінің іргетасы қалана бастағанына биыл отыз бір жыл. Бұл тарихи өлшем таразысына салғанда қас-қағым сәт көрінгенмен де, адам өмірімен салыстырып қарағанда едәуір уақыт. Бұдан жиырма сегіз жыл бұрын дүниеге келген сәби – бұл күнде есі кірген азамат. Соған ұқсас осы мезгіл ішінде халқымыздың ой- санасында да үлкен –үлкен өзгерістер болуда. Ең бастысы, бірнеше ғасырға созылған отаршылдық езгі салдарынан қанымызға сіңе бастаған құлдық психологиядан арылуға деген талпыныстың өзі – үлкен жетістік. Соның нәтижесінде халқымыз ұлт ретінде өзін-өзі танып қана қоймай, сонымен бірге жасампаздық қырымен сыртқы елдерге танылуға мүмкіндік туып отырғанын айтқанымыз жөн.

Қазақ халқының жерін отарлау тарихында, Ресей империясына тең келетін ел болған емес. Осыған байланысты, қазақ тарихы, Ресейдің озбырлық саясатына қарсы жүргізілген азаттық қозғалыстарына да толы. Солардың бірі- тарих қойнауынан «Алаш қозғалысы» деген атпен суырылап шығып, қазақ елінің бостандығы үшін болған басқа қозғалыстардан еңсесі биік тұр. Өйткені ол, өктем елдің қиянатына қарсы әлсіз елдің қару ұстанған қимылын емес, ұлттық сананың оянуының қоғамдық көрінісін көрсеткен құндылығымен ерекшеленеді [1]. Алаш қозғалысының басқа қозғалыстардан айырмашылығы сол, ұлттық болмыстың басымдықтарын сақтау және оларды заман талабына сәйкес етіп бейімдеу болатын. Алаш қозғалысы, осы ниет жолындағы күресінде, саяси демократиялық партия мен ұлттық дербес мемлекет құру деңгейіне дейінгі заңғар биіктен көріне білді. Алаш қайраткерлері өз қызметінде қазақ елін отарлық езгігіден азат ету, қазақ қоғамын өркениетті әлеуметтік-экономикалық және мәдени даму жолына алып шығуды көздеді.

Екі ғасырға жуық уақыт бойы, Ресей отарына айналған Қазақстанның тәуелсіздігі жолында, ұлтының санасын оятуға топ болып кірісуді, осы Алаш зиялылары бастады. Қазақ халқының таңғажайып өнері мен ауызша айтудан бастау алатын тарихи білімінің өзін ғана, Еуропа тануға тиісті орасан зор жетістік екенін, көпшіліктен бұрын түсінген Алаш зиялылары болатын. Батыстың демократиялық екпінін сезінуге үндеп, болашақ қазақ интеллигенциясының жаңа сапаға көтерілуіне жол ашқан да, осы Алаш зиялылары. Ғасырлар бойы қолымыз жетпеген бүгінгі тәуелсіздікке қан төгіссіз ие болсақ, осыған дейінгі халықтың ауыртпалығын мойнымен көтергендер- Алаш зиялылары болатын. Алаш зялыларының ұлттық идеяларының өміршеңдігі, бүгінгі күні де өзінің маңызын жоймаса, Алаш тарихын одан әрі оқып-білу арқылы, жастардың бүгінгі ортадағы тұлғалық сипатын қалыптастыру- тарихи білімдегі өзекті мәселенің бірі болып табылады [2].

Алаш зиялылары көтерген жалпы ұлттық идея түсінігі, ғасырлар бойы қазақ халқының қалыптастырған ділінің негізіндегі басқару құрылымын, батыстық демократиялық үлгідегі тәжірибеде сарапқа салу арқылы орнықтыру болып табылады. Ал, 1917- жылдың ақпан айының соңынан кейінгі оқиға желісі, 300-жылдай билік құрған Романовтар әулетінің құлауымен байланысты болатын. Алаш тарихының осы бір кезеңіндегі күрделі жағдайлардан туындаған болжау, тұжырымдау, шешімге келу сияқты ерекшеліктерін, ой-елегінен дұрыс өткізе білу керек. Алаш зиялыларының бәрін, өзінің жекелік мүддесі емес, халықтың тағдыры қызықтырды [3].

Қорытындылай келгенде айтарым, Алаш зиялылары, қиын-қыстау кезендердің бәрінде, қандай өкіметті қолдамасын, бәрібір, ұлттық мемлекет идеясын жоғары көтере білді. Олар, 30- жылдардан бастап, жаппай жазаға тартылғанда да, сол жалпы ұлттық идея жетегінде кетті. Олардың отаршылдық езгіге қарсы және билікке ұмтылу ұстанымдарының бәрінде, халықты жіктеп, таптар мен топтарға бөліп ыдырату емес, қайта оларды жалпы ұлттық мүдде негізіндегі бірлікке топтастыру идеялары анық байқалды.

Алаш тарихындағы жылпы ұлттық идея ұғымы, Қазақ елі белгілі бір мемлекеттің құрамында болған күннің өзінде де, ұлттық ділдің басыңқы болуын талап етумен ерекшеленеді. Алаш- Қазақстанның бүгінгі «Мәңгілік Ел» ел мұратын өз тұсында саясат пен руханият тұрғысынан тереңдеткен, айшықтаған кезең атауы. Алаш- Қазақ елінің мемлекет құру тәжірибесі мен мемлекетшілдік мүддесінің үзілмеген арқауы [4]. Алаш- Тәуелсіздік жылдары Қазақстан Республикасының батыл да бастамашыл білік пен парасат, білім мен жауапкершілік тарихына қараған айнасы.

Қазақстанның азаттығы мен тәуелсіздігі үшін күрескендерді толық ақтау мен олардың ерлігін мәңгі есте сақтау- өзінің тәуелсіздігін жариялаған халқымыздың және Қазақстан Республикасының ардақты міндеті. Сондықтан да бұл мәселенің «Рухани жаңғыру» бағдарламасының темірқазығы, біріктіруші тетіктерінің бірі болуға тиісекендігі - табиғи әрі заңды екенін ұмытпауымыз керек.